ལིག་ཡུན་ཧྲན་གྱིས་གསུངས་རྒྱུར།ཁྱོན་ཡོངས་ནས་ཏང་བཅོས་སྐྱོང་ནན་མོ་བྱེད་པ་ནི་ཏང་གི་སྔོན་ཐོན་རང་བཞིན་དང་དག་གཙང་རང་བཞིན་སྔར་ལས་སྲུང་འཛིན་བཟང་བོ་བྱས་ནས།མི་དམངས་ལ་སྔར་ལས་བདེ་སྐྱིད་བསྐྲུན་པ་དང་དམངས་ཀྱི་དོན་དུ་བྱ་བ་སྒྲུབ་རྒྱུ་དེ་ཡིན།ཏང་ཡོན་རེ་རེའི་ཏང་གི་འདུ་ཤེས་དང་དམིགས་འབེན་འདུ་ཤེས་ཇེ་དྲག་ཏུ་གཏོང་བ་དང་།གུང་ཁྲན་ཏང་ཡོན་གྱི་ཐོབ་ཐང་དང་མི་དམངས་ལ་ཞབས་འདེགས་ཞུ་བའི་འགན་འཁྲི་ཡིད་ལ་དམ་པོར་བཅངས་ཏེ།བྱ་སྤྱོད་དངོས་ཀྱི་སྟེང་ནས་གདོང་ལེན་པའི་ངོ་བོ་ངོམ་པར་བྱེད་དགོས།གཞི་རིམ་ཏང་རྩ་འཛུགས་རེ་རེའི་ཁྱོན་ཡོངས་ནས་ཏང་བཅོས་སྐྱོང་ནན་མོ་བྱེད་པའི་འགན་འཁྲི་ལག་བསྟར་བཟང་བོ་བྱེད་པ་དང་།མང་ཚོགས་ལ་ཐད་ཀར་ཞབས་འདེགས་ཞུ་བའི་ལམ་ལུགས་འཐུས་ཚང་དུ་གཏོང་དགོས་ལ།ཁྱད་པར་དུ་དངུལ་ཕོངས་ས་ཁུལ་གྱིས་སྟོབས་ཤུགས་ཡོད་རྒུ་བཏོན་ནས་གནད་ཕིགས་དབུལ་སྐྱོར་དང་གནད་ཕིགས་དབུལ་ཐར་བྱ་བ་བཟང་བོར་བསྒྲུབས་ཏེ།ཏང་རྩ་འཛུགས་ཀྱི་འཐབ་འཛིང་ནུས་པ་འདོན་སྤེལ་བཟང་བོ་བྱེད་དགོས་ཞེས་ནན་གྱིས་གསུངས།